ବାକ୍ୟବୀର ଓ କର୍ମବୀର
ଭେକ ଗରଜିଲେ <span style="margin-left:5em"> ଆସଇ ବରଷା
ଜଳଧାରେ ମହୀ କରେ ପ୍ଳାବିତ,
ବାକ୍ୟବୀର ଡାକି <span style="margin-left:5em"> କରଇ ଭରସା
କର୍ମବୀର ଥିବ ବୋଲି ଜୀବିତ |

ମରୁଦେଶେ ଭେକେ <span style="margin-left:5em"> ଗରଜଇ ନାହିଁ
ନୀରଦ ସେ ଦେଶେ ନ ଦିଏ ନୀର,
କର୍ମବୀର କର୍ମ- <span style="margin-left:5em"> କୁଣ୍ଠିତା ନ ଚାହିଁ
ନ ଡାକନ୍ତି କେବେ ବଚନବୀର |

ହେଲେ ବିଦ୍ୟୁଲ୍ଲେଖା <span style="margin-left:5em"> ଗର୍ଜନ ଭୀଷଣ
ଜଣାଯାଏ ମେଘ ବର୍ଷିବ ଜଳ,
ତେଜସ୍ୱିନୀ ଲେଖା <span style="margin-left:5em"> ସୁତୀବ୍ର ଭାଷଣ
କର୍ମବୀରଠାରେ ନୁହେ ନିଷ୍ଫଳ |

କୋକିଳ ଭାଷିଲେ <span style="margin-left:5em"> ରସାଳ ପାଚଇ
ଭୁଞ୍ଜନ୍ତି ତା ସୁଖେ ଜଗତ-ଜନ,
କାକ୍ୟେ କର୍ମବୀର <span style="margin-left:5em"> ଶକ୍ତି ସଞ୍ଚରଇ
ତେବେ କରେ ଲୋକହିତ ସାଧନ |

କାକ ଡାକ ଶୁଣି <span style="margin-left:5em"> ଉଠଇ ମାନବ
କର୍ମେ ରତ ହୁଏ ତେଜି ପଲ୍ୟଙ୍କ,
ଚକ୍ଷୁ ଖୋଳି କାକ  <span style="margin-left:5em"> ଖାଇଲେହେଁ ଶବ
ପକାଇ ପାରଇ ନାହିଁ ପଲକ |

ଉତ୍ତେଜିତ ଲୋକ <span style="margin-left:5em"> ହୁଏ ଉପଦେଶେ
ଧନ ପଣ ତହିଁ ହୁଅନ୍ତି ଚାଳି,
ନ ଥାଏ ପୁରୁଷ- <span style="margin-left:5em"> କାର ଯେଉଁ ଦେଶେ
ସହି ନେଇଥାଏ ସହସ୍ର ଗାଳି |